JohanHeinsen/ENO huggingface dataset:
Lolland-Falsters Stifts-Tidende, 1823-07-22
Anecdot. En Dag befalede Asker=Kann, der opholdt sig, under Napoleons Regjering, som persisk Gesandt i Paris, da han følte sig syg, og var kjed af sine persiske Lægemidler, at een af Hovedstadens berømteste Læger, Hr. Bourdois, skulde kaldes til ham. Man hørte feil og kaldte Hr. v. Marbois, Ex minister for Skatten, som den Gang var Præsident i Regningsdepartementet. Hs. Excellente, den persiske Gesandt, er meget syg, sagde man til ham, og ønsker at tale med Dem. Hr. v. Marbois kunde i Begyndelsen ikke indsee, i hvilken Anledning han kunde være kaldet. Jmidlertid var Anker Kan en stor Fyrstes Gesandt, og Forfængeligheden veed omsider at finde sig i Alt. Han begiver sig i stor Stads hen til ham, og det er ikke at nægte, at hans Dragt, hans Holdning, hans Figur ikke vare af den Natur, at den kunde drage den persiske Herre ud af hans Selvbedrag, og at han jo strax, da han blev ham vaer, rakte Tungen ud og holdt Armen hen til ham, for at lade ham føle Pulsen. Disse Gebærder satte Hr. v. Marbois i Forundring; men det kunde være en orientalsk Skik. Han griber Gesandtens Haand og trykker den, da paa eengang Lakeyerne traadte ganske stadseligen ind og holdt Exministeren et saare tvetydigt Kar under Næsen, for paa det fuldstændigste at gjøre ham bekjendt med Patientens Tilstand. Ved Synet af dette udtryksfulde Tegn bliver den alvorlige Hr. v. Marbois i sin Harme ganske rød, og spørger hvad man da egentligen vilde, Nu oplyser Alting sig; man havde begjært Hr. Bourdois, og en Navneforvexling havde været Aarsag til den hele Vildfarelse. Men Hr. v. Marbois blev ikke desto mindre til Latter for Hovedstaden, og kunde i lang Tid ikke lade sig see offentligen, uden at give Anledning til den største Morskab.
Lolland-Falsters Stifts-Tidende, 1823-07-22
Kjøbenhavns Torvepriser, den 18de Juli. Rug 5 Rbd. 4 Mk. a 6 Rbd., Hvede 5 Rbd. 5 Mk. a 6 Rbd. 3 Mk., Byg 3 Rbd. 2 Mk. a 3 Rbd. 2 Mk. 8 s., Havre 2 Rbd. 3 Mk. a 2 Rbd. 4 Mk. Tønden.
Lolland-Falsters Stifts-Tidende, 1823-07-22
Den 18 Juli solgtes Specier paa Kjøbenhavns Børs til 15 Mk. Obligationer (med Renter fra 11te Juni 1823) 78 1/2. Nationalbank-Obligationer (af Laanet d. 2 Febr. 1820) 102 1/2 Rbd. r. S. (uden Renter) eller 128 Rbd. Sedler pr. 100 Rbd. r. S. Norske Sedler 15 Rbd. pr. 10 Spec. norsk. Svenske Sedler 61 1/2 s. Disconto 5 Proc.
Lolland-Falsters Stifts-Tidende, 1823-07-22
Lollands Falsters Politieven.
Lolland-Falsters Stifts-Tidende, 1823-07-22
(Forlangt Jndrykkelse.) I Tirsdags den 15de d. M. blev, efter foregaaet Bekjendtgjørelse, afholdt Auction paa Raadstuen i Nyested over noget Her Kammerjunker Raben hvidtfeldt tilhørende Rug. Ved Auctionen blev foreviist en Prøve af Kornet, som, efter denne at skiønne, var saa god som man kunde ønske sig der; men da næste Dag Udleveringen skulde skee, befandtes det, at den Rug, derskulde udleveres som solgt, aldeles ikke svarede til Prøven, men var endog saa ussel, at næsten det Halve var Klinte og Heire og ikke engang saa godt som Hs. Majestæts Harperug. Denne daarlige Rug kostede, med Sallarium, henved 6 Rbdlr., saa at den fattige Mand, der behøvede Kornet, just ikke fik Vennekjøb. Hr. Byefoged Prom, der ved Auctionen tog den fremlagde Rug prøve under Forsegling, for derved at sikkre alle Kjøberne for det Tab, de vilde komme til at lide, hvis ei denne Sikkerhed var bleven anvendt, og hvorfor alle Kjøberne er ham Tak skyldig. Her er rigtignok Rug mangel, saa Hr. Kammerjunkeren nok paa en menneskekiærlig Maade har villet afhielpe denne; men en Jrring maa dog være indløben derved, at han har villet overlade og hjulpen Nyesteds fattige Jndvaanere med Rug, som fornemmelig har været for at giengielde Nyested Jndvaaneres ofte havte Uleilighed paa hans Gods i Jldebrands Tilfælde, som de med yderste Anstrængelse haver stræbt at være behielpelige ved saavidt det stod i deres Magt, da han ei paa anden Maade har givet dem Douceur. Men Nyesteds fattige Borgere kan vist ligesaalidet tage tiltakke med Klinte- og Herrebrød som høiædle velbaarne Hr. Kammejunkeren.
Lolland-Falsters Stifts-Tidende, 1823-07-22
Bekjendtgjørelser. At Skiftet i Hr. Professor Pastor emerius Frantz Skovs i Nyested til Skifterettens Behandling overgivne Boe er sluttet og tilendebragt af undertegnede dertil constituerede Skifteforvalter, bekjendtgjøres herved til alle Vedkommendes Efterretning. Birkecontoiret paa Baronet Guldborgland, den 15 Juli 1823. Trap.
Lolland-Falsters Stifts-Tidende, 1823-07-22
Undertegnede er ankommen fra Kjøbenhavn til Nakskov logerer hos Herr Gjæstgiver, Calmer og recommanderer sig herved saavel med at male paa Elfenbeen som Pergament Tegning i Migniatur. C. Lübbers, Migniaturmaler.
Lolland-Falsters Stifts-Tidende, 1823-07-22
Den i Mariboe berammede Fugleskydning afholdes Fredagen den 1ste August førstkommende. Skydningen bliver til en flakt Ørn paa følgende 10 Gevinster: 12 Stkr. Sølv Spiseskeer, 1 Sukkerspand, 1 Fiskeskee, 1 Peberbøsse, 6 Theeskeer, 6 Dito, 1 Sukkerskee, 1 Flødeskee, 1 Theeste, indvendig forgyldt, 1 Sukkertang. Samlingstedet er paa Gjæstgivergaarden, og Skydningen begynder præcis Kl. 8 om Formiddagen.
Lolland-Falsters Stifts-Tidende, 1823-07-22
Capital, som anbydes. 211 Rbd. 2 Mk. 11 s. Sedler af Gammelgaards Godses Overformynderies Umyndiges Midler kan, imod derfor at stille anordningsmæssig Sikkerhed, erholdes til Laans naar man derom melder sig hos Undertegnede. Gammelgaard, den 19 Juli 1823. Hanssen, Skiftefuldmægtig.
Lolland-Falsters Stifts-Tidende, 1823-07-22
Auction. Ved en Auction, som afholdes førstkommende Fredag den 1 August i Kjøbmand A. Raahauges Gaard i Nakskov, over en Deel Ind- og Udboe, Heste, Vogne, Plouge, Kakkelovne m.v., bliver tillige bortsolgt et Brændeviinstøi paa 4 Tdr. med Kar de, en Balance Vægt med Lodder, samt en i Byens Fruegade beliggende Hauge; hvilket herved til Liebhaveres Efterretning bekjendtgjøres.
Lolland-Falsters Stifts-Tidende, 1823-07-22
Jfølge Dom og Jndførsel og efter Begjæring af Udlægshaveren bliver afholdt 3de offentlige Auctioner til Bortsælgelse af det Kjøbmand J. S. Lindemanns Enke tilhørende Huus No. 272 i denne Byes Søndergade. Huset bestaaer, ifølge den optagne Taxationsforretning, af 4 Fag Forhuus til Gaden, indrettet til Stuer, Kammer og Forstue med Loft og Fjellegulv; 5 Fag Sidehuus, indrettet til Kjøkken, Spisekammer, samt 2de Pakkamre, 3 Fag Baghuus, indrettet til Brændehuus og Vognremisse, alt Muur og Bindingsværk, og desuden ligger til samme en stor Gaardsplads med en Brønd. Disse Auctioner afholdes den 20de August, samt 3die og 17de September d. A., hver Dags Formiddag Kl. 10, hvoraf de 2de første afholdes paa Byens Raadstue og den 3die i Stedet selv; hvilket herved, i Overeensstemmelse med Placaten af 22de April 1817, bekjendtgjøres til vedkommende Pantecreditorers, som og til de Lysthavendes Efterretning, med Tilføjende: at Conditionerne forinden Auctionerne ere til Eftersyn hos Hr. Cancellieraad Pontoppidan heri Byen. Nakskov, den 17 Juli 1823. Schwensen.
Lolland-Falsters Stifts-Tidende, 1823-07-22
Skiftesamling. At der Fredagen den 1ste August, om Formiddagen Kl. 10, paa mit Contoir bliver afholdt en Skiftesamling i afgangne Stivelsefabriqveur P. F. Berthelsens og Hustrues Stervboe heri Byen, hvorved nogle for Boet vigtige Gjenstande agtes forhandlede, bekjendtgjøres herved. Nysted Byefoged Contoir, den 17de Juli Prom.
Lolland-Falsters Stifts-Tidende, 1823-07-22
Tilkjøbs.
Lolland-Falsters Stifts-Tidende, 1823-07-22
Paa Addresse-Contoiret faaes: Morten Luthers Catechismus, m. m.
Lolland-Falsters Stifts-Tidende, 1823-07-22
Bortkommen. Paa Veien fra Stubbekjøbing gjennem Gundslev og Nørre-Alslev til Riserup er af en Vogn tabt et Hattesutteral, Søndagen.
Lolland-Falsters Stifts-Tidende, 1823-07-22
den 20de Juli, hvori var en sort Filthat, mærket med Undertegnedes Navn, et Barbeetøi m. m. indsvøbt. Den redelige Finder vilde, mod en passende Douceur, aflevere samme til Sognepræsten i Stubbekjøbing, Hr. Consistorial-Assessor Blædel. N. C. Nannestad, ordineret Catechet i Nakskov.
Lolland-Falsters Stifts-Tidende, 1823-07-22
Ved Tallotteriets 1210 Trækning i Kbhvn. udkom: No. 57. 35. 74. 18. 66.
Lolland-Falsters Stifts-Tidende, 1823-07-25
17de Aargang. Lollands Falsters Stifts No. 57. Kongelig privilegerede. Addresse-Contoirs Efterretninger, som forsendes. med Ride-Posten, Fredagen. den 25de Juli 1823. Redigeret, trykt og forlagt af Pastor emeritus C. F. Schultz, privilegeret Bogtrykker.
Lolland-Falsters Stifts-Tidende, 1823-07-25
Udenlandsk.
Lolland-Falsters Stifts-Tidende, 1823-07-25
(Af Børsenhalle.) Frankrig Et Pariser Blad siger: Gen. Morillos Erklæring, at han ikke mere anerkjender Congressens Regjering, havde vel den Hovedhensigt, at faae Fiendtlighederne med vor Armee til at ophøre. Havde han virkelig opnaaet dette, saa havde han, i Spidsen for en betydelig Hær og i Besiddelse af en folkerig, Frihed elskende Provinds, været en Modvægt mod det madridske Regentskab; kunde have gjort sig til Organ for alle dem, der ønske et moderat Monarchie, støttet deres Fordringer ved en betydelig Magt, og - det han gjorde Oprettelsen af en nye Forfatning til Betingelse for sin Underkastelse have bevirket det Resultat, som er Maalet for de fornuftigste Spaniers Ønsker. Denne Rolle har Greven af Cartagena sandsynligviis vildet spille, og den havde kunder lykkes ham, naar vor Armee overalt havde truffet de samme Vanskeligheder, som i Catalonien; men efter det lette Spil, som vi have havt, have vi ikke troet at burde antage hans Betingelser. Man har tvertimod paalagt ham, at anerkjende det madridske Regentskab, og Moniteuren siger, at vore Tropper vare gangne fremad. Morillo har kuns bragt sig i en endnu vanskeligere Stilling, og erfarer de sædvanlige Følger af, at en Feldtherre vil negocere istedetfor at slaaes.
Lolland-Falsters Stifts-Tidende, 1823-07-25
J en Skrivelse fra Vitoria af 30 Juni hedder det: Jfølge en fra Madrid ved Stafet erholdt befaling, have alle paa Linien fra Jrun til Burgos disponible Tropper begivet sig paa Veien dertil. De maae forcere Marschen, og synes at skulle erstatte dem, som deels ere gangne fra Madrid til Syden, deels i Jilmarscher til Galicien. Bordesoult og Bourmonts Divisioner anslaaes til imellem 8 og 10,000 Md. Generalerne Villacampa og Lopez Banos vare gangne til Egnen om Ronda, da de droge fra Sevilla med Regjeringen. Gen. Bordesoult, som marscherede meget rask mod Cadix, undgik at komme til Sevilla, for desto før at være i Pr. St. Maria. Derfor skildte Lopez Banos sig fra Villacampa, efterat være kommen igjennem Ende, antagende, at Gen. Bourmont fra Estramadura først den 19de eller 20de kunde være i Sevilla, og kom den 16de igjen til Sevilla, hvorved han til den 18de stod imellem Bordesoult og Bourmont, ved hvis Nærmelse han forlod Sevilla, for at gaae til Huelvapaa den høire Bred af Guadalqvivir. Hensigten med hans Tilbagekomst til Sevilla synes at have været, at medtage, hvad Regjeringen havde ladet blive tilbage, at hæve Contributioner, og at gjøre et stort Jndtryk paa Jndvaanerne ved den Forestilling, at de constitutionelle Tropper havde det i deres Magt, naar de vilde, at komme tilbage til en Stad, som de havde forladt, og derpaa indskibet sig paa Kysten for at naae Cadix.
Lolland-Falsters Stifts-Tidende, 1823-07-25
Spanien. Siden den 2den Juli har Gen. Morillo igjen havt en Affaire med Franskmændene ved Astorgaa. De ved Salamanca værende franske Tropper skulle derpaa være afmarscherede, for at forstærke Gen. Burke, og ganske kort derpaa var Empecinado rykket ind i Salamanca, havde hævet 70,000 Fr. i Skat, og taget fire militaire Chefer til Fanger. Grev Negri har den 26de f. M. opfordret Cindad Rodrigo, som dog har vægret sig ved at capitulere. De constitutionelle Tropper vare igjen rykkede ind i Salamanca, men man siger, at de den 23de atter have forladt denne Stad. – Den 2den Juli har Garnisonen i Santona landsat 5000 Mand imellem Laredo og Calindres, hvor der kuns laae tre Compagnier af det 21de Regiment. Deres Antal uagtet have de Revolutionaire maattet føle en reel Overlegenhed; de bleve kastede tilbage paa alle Puncter, og nødte til at retirere med et Tab af flere end 100 Døde og Saarede.
Lolland-Falsters Stifts-Tidende, 1823-07-25
Fra Madrid skrives under 26de Juni Da Kongressen havde forladt Sevilla, udbrød der de skjændigste Uordener. Mange Huse bleve plyndrede og offentlige Anstalter, ødelagte. Man vurderer Skaden til 80 Millioner Realer. Det skjønne og anseelige Mynthuus er een af de Bygninger, som har lidt meest. Først den 20de rykkede de franske Tropper ind i Sevilla. Om Aftenen var Staden illumineret. Det 23de Linieregiment, som var paa Marschen herfra til Gen. Burke, og allerede havde tilbagelagt 30 Mile, er bleven beordret her tilbage, fordi der - som man hører - i den Sted afgaaer Tropper fra Frankrig til at forstærke denne General, og hvem det stadfæstes, at han har havt en alvorlig Fægtning med General Morillo. J en nærliggende Landsbye er der nylig afbrændt 15 Landhuse, som tilhørte Constitutionelle.
Lolland-Falsters Stifts-Tidende, 1823-07-25
J Madrid er udbredt det Rygte, at Cortes Ministerne i Cadix have taget deres Afskeed, og at Finantsministeren skulde være forsvunden.
Lolland-Falsters Stifts-Tidende, 1823-07-25
Veien fra Madrid er atter saa farlig, at Reisende og Kourerer jævnlig udplyndres.
Lolland-Falsters Stifts-Tidende, 1823-07-25
J Egnen omkring Hovedstaden skal Reaktionen især være skrækkelig. J de offentlige Blade udskjeldes de Constitutionelle for de dumdristige Forsøg, de endnu stedse gjøre i de befriede Provindser, og opfordres til den græsseligste Hævn imod dem. Staden Mecohar i en Addresse bedet Regentskabet om at faae alle gamle Jndretninger, deriblandt Jnqvisitionen, tilbage. Ved den falske Tidende om Kongens Befrielse begik Pøbelen, i Saragossa nye Excesser, og man befrygtede endnu langt værre i Valencia. J Sevilla er det saakaldte tyrkiske Kaffehuus. og endnu to andre Huse, hvor de Liberale have holdt deres Forsamlinger, reent ødelagte, flere fra Cadix tilbagekomne Embedsmænd skudte, og endeel Fartøier anholdte og plyndrede. Sammesteds er et Krudt magasin, der var anlagt i Jnqvisitionens gamle Palai, fløiet i Luften, hvorved over 200. Mennesker skulle være dræbte.
Lolland-Falsters Stifts-Tidende, 1823-07-25
Et Øienvidne ved Kongens Bortførsel, melder, at man slæbte ham til Vognen, som allerede var fyldt med al Slags Gods, og med Madratser pakket bag paa; en Kammertjener tilstededes ikke, og hans Klæder, og Linned blev tilbage i Sevilla, man vilde ogsaa lade Dronningen blive tilbage, men hun afslog det med Afskye.
Lolland-Falsters Stifts-Tidende, 1823-07-25
Hertugen af Angouleme var forleden paa et Spadseerridt nærved at blive fangen af en Guerilhob.
Lolland-Falsters Stifts-Tidende, 1823-07-25
Portugal. Fra Lissabon berettes under 27de Juni, Baronen af Teixeira er udnævnt til Minister for Finantzerne og det Kongl. Skatkammer.
Lolland-Falsters Stifts-Tidende, 1823-07-25
Til Høitidelighederne, som fandt Sted den 23de i Anledning af Regjeringsforandringen, hørte ogsaa, at den paa Rocio-Pladsen den 15de Septbr. 1821 oprettede Mindestøtte blev omstyrtet. Jnfanten Miguel var den 24de dragen Greven af Amarante imøde, og Deres Majestæter modtoge ham høitidelig i Paladset Bemposta, ligesom ogsaa Tropperne og Folket hilsede ham med Jubel. Ved et Kongelig Decret angaaende Ophævelsen af Frimurer, Carbonarii, Communeros- og overhovedet alle hemmelige Selskaber sættes de ældre Love imod dem igien i Kraft; dog saaledes, at den for bestemte Dødsstraf er forandret til Deportation paa 5 Aar til Africa og en Pengebod af 100 Milreis for hvert Medlem; med mindre et saadant ved virkelig Sammensværgelse havde gjort sig skyldig til Døden.
Lolland-Falsters Stifts-Tidende, 1823-07-25
Engelland. Opstands-Forordningen, som skal bringe Rolighed i Jrland, er gaaet igjennem. De hyppigste Slagsmaal opkomme ved Brændeviins-Branding, som Regjeringen hor forbudt.
Lolland-Falsters Stifts-Tidende, 1823-07-25
Man vil sige, at Würtembergs politiske Forhold hindrer Hs. Majestæt Kongen i at besøge sin Søster Enkedronningen.
Lolland-Falsters Stifts-Tidende, 1823-07-25
America. Gen. Freyre har den 18de Febr. slaaet Leir 3 Mile fra Santigge. Cabildoet og de fornemste Jndvaanere gjorde ham Velkomstbesøg, og den provisoriske Regjering tilbød sig at resignere til Fordeel for ham; men som en uegennyttig Patriot vægrede han sig derved, og erklærede, at han kuns var kommen for at afskaffe Misbrug i Regjeringen. Først efter gjentagne Deputationer indvilligede han i at holde sit Jndtog, den 22de, efterat 500 Ryttere fra Concepcion vare stødte til ham. Den 1ste Marti erkjendte han den provisoriske Regjering, og tre provisoriske Forsamlinger ville den 22de Marti bestemme de Deputeredes Valgform til den Kongres, som skal træde sammen om 6 Maaneder.
Lolland-Falsters Stifts-Tidende, 1823-07-25
Adskilligt. En Mand læste nyligen i en offentlig Tidende, at der fra sidste Messe var tilbage sendt en saa overordentlig Mængde Krebs som aldeles uafsættelige. "Det var da stor Skade, raabte han, som var en stor Elsker af disse Dyr. Vidste de gode Folk hvor forlegen man er her tillands for Krebs, saa havde de sikkert sendt os en Ladning deraf." Da man forklarede ham at det var trykte Sager, der kaldtes saaledes, fordi degik Krebsgang, udraabte han, ikke andet end trykte Sager! - o dem maa de gjerne beholde, saadanne Sager kunne vi trykke selv.
Lolland-Falsters Stifts-Tidende, 1823-07-25
Den i alle Kaffehuse bekjendte Skakspiller Blonde døde nyligen i Paris. Kort forhen vandt han i et saadant Huus fire Spil, hvert til 20 Sous. Hans Modstander greb i Lommen og raabte: "O, jeg beder Dem tusinde Gange om Forladelse; jeg har i Dag skiftet Beenklæder, og min Pengepung er i det andet Par." Ei, svarede Skakspilleren, det er meget uheldigt for mig, at jeg kun har een Skjorte, medens De har to Par Beenklæder.
Lolland-Falsters Stifts-Tidende, 1823-07-25
En Engellænder har bidraget 5000 Pd. Sterling til Subskription for Spanierne.
Lolland-Falsters Stifts-Tidende, 1823-07-25
Den i London til samme Øjemed foranstaltede Maskerade har indbragt henimod 400 Pund.
Lolland-Falsters Stifts-Tidende, 1823-07-25
Naboben af Onde i Ostindien har gjort den engelske Konge Foræringer af 20,000 Punds Værdie, og tilbudt sig at opføre en Residents for biskoppen af Calcutta, til Erkjendtlighed for, at hans Lande ere udvidede ved sidste Fredslutning.
Lolland-Falsters Stifts-Tidende, 1823-07-25
De brunsvigske Finantser ere under Kongen af Engellands Formynderskab - som ophører den 1ste October d. A. - forbedret saameget, at Statsobligationer kjøbes til 103 Proc. og ere endda knap at faae.
Lolland-Falsters Stifts-Tidende, 1823-07-25
J Hamborg falbydes 20 Aars gammelt Brabandter Øll, kaldet Faro og Lambik, til 10 at 12 s. Courant Flasken.
Lolland-Falsters Stifts-Tidende, 1823-07-25
Fire Reisende med det spanske Skib Mariana, som for noget siden blev kapret af den franske Orlogger Jan Bart, have edelig udsagt i Engelland, at denne Opbringelse var aldeles uretmæssig, og skete under Omstændigheder, som burde gjøre den aldeles ugyldig. De 300,000 Mk. i Hamborgs store Lotterie faldt denne Gang paa No. 9104.
Lolland-Falsters Stifts-Tidende, 1823-07-25
Fra Philladelphia meldes: Handelsexpeditioner herfra til Frankrig have i den senere Tid været meget hyppige, men man frygter nu for, at de ville foranledige Tab, da Priserne der ei ere stegne, saaledes som man havde ventet.
Lolland-Falsters Stifts-Tidende, 1823-07-25
Bordeaux, 7 Juli. Nogle rigtladte franske Skibe og nogle Smaafartøier, som farede langs Kysten, ere borttagne i Nærheden af vor Havn af spanske Kapere. For at forhindre saadant for Fremtiden, har Regieringen beordret tre Orlogskibe til at krydse Porto, 21 Junii. Gjennemsnitsprisen, paa Hvede er noteret 958 R.; som Følge deraf er vor Havn fra idag af paa nye lukket for Jndførsel af fremmed Hvede, endnu igaar tilstededes nogle Ladninger. Angaaende de forventede Kornlove hersker der endnu Uvished. J al anden Handel er det ganske stille.
Lolland-Falsters Stifts-Tidende, 1823-07-25
Jndenlandsk. Man har faaet Efterretning om, at det Skib, der havde Hans Excellence GeheimeStatsminister og Cancelliepræsident v. Kaas ombord, skal være strandet i Nærheden af Rostok, hvorved Hans Excellence skal have paadraget sig en stærk Forkjølelse, der især skal have en farlig Jndflydelse paa hans Øiensvaghed. Hans Excellence ventes i denne eller næste Maaned tilbage til Kjøbenhavn. Følgende nærmere Efterretning om den i Kattegattet imod Skipper Nordbye udøvede Sørøverdaad læses nu i Randers Avisen: Skipperen selv blev ikke ihielskudt, men truffen i Armen, saa at Morderne kunde faae Bugt med ham og kaste ham levende i Søen. Skibsdrengen, af hvem de havde udfrittet, at der var nogle Fade Rum inden Borde, der især havde vakt deres Rovgjærrighed, retireerte op i Masten, under ængstelige Bønner for sit Liv, hvilket de og lovede ham, indtil de vare færdige med de Andre, da de skjøde ham død ned. Jblandt de Svenske var en Dreng, der paa ingen Maade vilde deeltage i denne Udaad. Denne satte de ved deres Landing paa Stødsøe, hvor de hørte hjemme, i Forvaring i en Kjelder, der tilhørte en Skibscapitains Enke, Frue Horn kaldet, der havde udrustet dem til deres Søerøverie, og nu ogsaa er under Tiltale. Den berygtede Flatas har nu endelig bekjendt; men først efter yderlig Anvendelse af Pinsler, da alle hans Medskyldiges og den omtalte uskyldige Drengs Vidnesbyrd imod ham ei lod mindste Tvivl tilbage, at han var fortrinlig Forbryder.
Lolland-Falsters Stifts-Tidende, 1823-07-25
Regjeringen arbeider med den roesværdigste Nidkjærhed til Sagens skarpeste Undersøgelse. og til Forebyggelse af slig Udaad for Fremtiden. Den har befalet Præsterne, i deres offentlige Foredrag at skildre saadan Forbrydelse i dens fulde Strafværdighed, ei blot nu, men i Fremtiden ved passende Leiligheder. - J Frederikshavn befrygter man, at en Skipper fra Flensborg, der ved samme Tid afgik derfra til Fyen, har havt en lignende Skjæbne; thi man har Jntet hørt om hans Ankomst til sin Bestemmelse.
Lolland-Falsters Stifts-Tidende, 1823-07-25
Glückstad, 11te Juli. J Mandags Aftes Kl. 11 ankom Deres Majestæter Kongen og Dronningen saavelsom Deres Kongel. Høiheder Prindsesserne med Følge hertil un Klokkernes Ringning og Mængdens Jubel, ledsagede af den borgerlige Garde tilhest og Stabsofficererne af Hos. Majestæt Dronningens her garnisonerende Livregiment, og bleve ved Porten modtagne af Magistraten, som fulgte Deres Majestæter igjennem de oplyste Gader. Dagen derpaa besøgte Hs. Majestæt Kongen alle offentlige Anstalter, og om Middagen var stor Cour og Taffel.
Lolland-Falsters Stifts-Tidende, 1823-07-25
Den anden Dag gav Hs. M. privat Audienz, og om Middagen afreiste det elskede Kongehuus, ledsaget af de varmeste Velsignelser, og Ønsker. Meldorf, 13de Juli. Deres Majestæter, Kongen og Dronningen, Deres Kongelige Høiheder, Kronprindsesse Caroline og Prindsesse Vilhelmine samt Hs. Høifyrstelige Durchlautighed, Prinds Fredrich af Hessen, ankom hertil den 9de dennes, om Aftenen under Klokkernes Ringning og Jndvaanernes lydelige Glædesyttringer. Byen, men især en Hauge, hvortil der var Udsigt fra Hs. Majestæts Værelser, var smukt illumineret, og det behagede Hans Majestæt tillige med begge Deres Kgl. Høiheder, at tage denne Jllumination i Øiesyn.
Lolland-Falsters Stifts-Tidende, 1823-07-25
Formedelst en Hs. Majestæt Dronningen paa Reisen tilstødt Upasselighed kunde Afreisen ikke efter Bestemmelsen - finde Sted den 10de, hvorfor det høie Kongehuus behagede at forblive her til Dag. Hs. Majestæt tog imidlertid alle Stedets offentlige Anstalter i Øiesyn, og gav hver Formiddag Audienz. Hver Aften var Staden og Haugen illumineret. J Torsdags begav Hs. Majestæt med begge Prindsesserne sig til Kirken hvor der - efter en med Musik ledsaget Sang - blev holdt en Tale af Provst Classen. J Formiddags bivaanede de samme høie Personer ogsaa Gudstienesten, hvorpaa Kongen afreiste Kl. 11, men Dronningen, som imidlertid var bleven fuldkommen rask igjen, først Kl. 11 med begge Prindsesserne, alle ledsagede af Jndbyggernes hjerteligste og varmeste Ønsker.